Obuka „Postani spasilac“
2026-05-18 08:00 - 17:00 (Europe/Zagreb) | Dubrovnik, Dubrovnik, Dubrovačko-neretvanska, 20000, Croatia
Obuka „Postani spasilac“ održat će se u razdoblju od 18. svibnja do 24. svibnja 2026. godine i trajat će ukupno 7 dana. Program je namijenjen svima koji žele steći potrebna znanja i vještine za rad kao spasilac na vodi.

Kako bi pristupili obuci, svi prijavljeni kandidati moraju prethodno proći testiranje. Testiranje uključuje plivački dio u kojem je potrebno isplivati 300 metara u vremenu do 6 minuta, kao i ronilački dio u kojem kandidat mora preroniti 25 metara.

Uvjet za sudjelovanje u obuci je punoljetnost, odnosno kandidati moraju imati navršenih 18 godina.

Tijekom obuke polaznici će proći teorijski i praktični dio koji obuhvaća tehnike spašavanja, sigurnost na vodi, pružanje prve pomoći te postupanje u hitnim situacijama. Po završetku programa i uspješno položenim ispitima, polaznici stječu uvjete za rad kao spasioci na bazenima i otvorenim kupalištima.

Ako voliš vodu, želiš pomagati drugima i spreman si na izazove, pridruži se i postani spasilac.
LINK ZA PRIJAVU: https://tinyurl.com/y3t9eebv
UPITI: spasilacka.sluzba.du@gmail.com

#spasilac #tečaj #plivanje #izazov #lifeguard #fitness #more #sigurnost

Predavanje Ivice Kipre „Tetovaže – znakovi u vremenu: Od simbola do identiteta“
2026-05-18 16:30 - 19:30 | Ljetnikovac Bunić – Kaboga, Dubrovnik, Croatia
Dubrovački muzeji povodom obilježavanja Međunarodnog dana muzeja u ponedjeljak, 18. svibnja 2026. organiziraju u Ljetnikovcu Bunić – Kaboga u 16:30 predavanje višeg kustosa Ivice Kipre „Tetovaže – znakovi u vremenu: Od simbola do identiteta“ te u 18:00 vodstvo kroz izložbu „Zbirka Nikšić“ koje će voditi autorice, viša kustosica Lucija Vuković i kustosica Viktorija Žuvela.

Osiguran je besplatan prijevoz u Ljetnikovac Bunić – Kaboga s Pila u 16 sati, a povratak je planiran nakon završetka programa u 19:30. Također, svi koji dolaze vlastitim automobilom, mogu koristiti parking iza ljetnikovaca Bunić-Kaboga i Stay.

Na Međunarodni dan muzeja uz stalne postave Kulturno – povijesnog, Pomorskog i Etnografskog muzeja te arheoloških izložbi u tvrđavi Revelin, u žitnici „Rupe“ zadnji je dan za pogledati izložbu „ Brodogradnja na dubrovački način – 500. obljetnica škara u Gružu“.
Na sve suvenire i publikacije Dubrovačkih muzeja, bit će odobren popust od 20 posto.

Više na poveznici: https://dumus.hr/…/medunarodni-dan-muzeja-predavanje-o…

Naisten Pankki Dubrovnik x Red History Museum - special social gathering and guided visit
2026-05-18 17:00 - 18:30 | Muzej crvene povijesti, Ulica Svetog Križa 3, Dubrovnik, Dubrovačko-neretvanska, 20000, Croatia
Naisten Pankki Dubrovnik and the Red History Museum invite you to a special social gathering and guided visit to the museum’s newly redesigned permanent exhibition 18.05.2026 at 5:00 PM. Located in Dubrovnik’s Gruž district, historically a place of exchange, trade, and encounters between people and ideas, the Red History Museum today represents a space for dialogue and new perspectives, where the past becomes inspiration for thinking about the future of communities.Naisten Pankki Dubrovnik i Muzej crvene povijesti pozivaju vas na posebno druženje i vođeni posjet novom, potpuno preuređenom stalnom postavu muzeja 18.05.2026 u 17:00 sati.Free entrance with prior registration on dubrovnik@naistenpankki.fiUlaz je besplatan uz prethodnu prijavu na dubrovnik@naistenpankki.fi
Group size is limited to 20 participants.Broj mjesta ograničen je na 20 osoba.

HEIDI I MALI RIS / Heidi: Rescue of the Lynx
2026-05-18 17:30 - 19:00, 2026-05-22 17:00 - 18:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Topla i uzbudljiva avantura o hrabrosti, prijateljstvu i ljubavi prema prirodi.
U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Ubrzo postaje jasno da pohlepni industrijalac planira izgradnju pilane koja prijeti uništiti ne samo dom malog risa nego i cijeli planinski ekosustav. Uz pomoć svoga vjernog prijatelja i hrabrog planinskog psa, djevojčica kreće na odvažnu noćnu pustolovinu kako bi vratila mladunče njegovoj obitelji u divljini – prije nego što bude prekasno.

Predstavljanje projekta „Mali arheološki laboratorij“
2026-05-18 18:00 - 19:30 | Samostan sv. Vlaha, Pridvorje, Podvor b.b, Pridvorje, Dubrovačko-neretvanska, 20217, Croatia
Povodom Međunarodnog dana muzeja pozivamo vas 18. lipnja 2026. u 18 sati u Odjel za arheologiju, u franjevački samostan u Pridvorju, na predstavljanje projekta „Mali arheološki laboratorij“, nastalog u suradnji učenika 2.a razreda Osnovne škole Gruda i Muzeja i galerija Konavala. Kroz izložbu, učeničku prezentaciju i video zapis koji prati tijek projekta, publika će imati priliku upoznati kako su učenici kroz istraživanje, igru i zajednički rad otkrivali svijet arheologije i važnost očuvanja baštine.
https://mdc.hr/…/predstavljanje-projekta-%e2%80%9cmali…

IZLOŽBA „Između oluje i tinte – baština pomoraca”
2026-05-18 19:00 - 20:30 | Pomorski muzej Orebić, Trg Mimbelli, Orebić, Dubrovačko-neretvanska, 20250, Croatia
Hrvatski restauratorski zavod i Pomorski muzej Orebić pozivaju vas na svečano otvorenje izložbe „Između oluje i tinte – baština pomoraca”, koje će se održati u ponedjeljak, 18. svibnja 2026. godine u 19 sati u Pomorski muzej Orebić (Trg Mimbelli 12).

Izložba donosi vrijedne restaurirane predmete iz fundusa Muzeja – pomorske karte, portulane, atlase, službene dokumente povezane s plovidbom, akvarele peljeških brodova, ružu vjetrova i panoramu istočne obale Jadrana – rezultat dugogodišnje suradnje Pomorskog muzeja Orebić i Hrvatskog restauratorskog zavoda.

Izložbu će otvoriti ravnateljica Pomorskog muzeja Orebić mr. art. Milena Grego-Njakara i pročelnica Službe za odjele izvan Zagreba Hrvatskog restauratorskog zavoda dr. sc. Ivana Svedružić Šeparović, a potom će dr. sc. Ivan Viđen održati izlaganje „Rasuti tereti: o restauriranim predmetima iz Pomorskog muzeja u Orebiću”.

https://www.hrz.hr/…/izlozba-izmedu-oluje-i-tinte…/

Ministarstvo kulture i medija Republike Hrvatske

TIHI PRIJATELJ / Silent Friend
2026-05-18 19:00 - 21:30 | Kino dvorana Visia, Poljana Paska Miličevića 3, Dubrovnik, 20000, Croatia
U srcu botaničkog vrta u srednjovjekovnom sveučilišnom gradu u Njemačkoj stoji veličanstveno stablo ginka. Ovaj tihi svjedok promatrao je više od stoljeća ritmove i transformacije kroz tri ljudska života. 2020. godine neuroznanstvenik iz Hong Konga, istražujući um beba, započinje neočekivani eksperiment sa starim stablom. 1972. godine mlada studentica duboko je promijenjena jednostavnim činom promatranja i povezivanja s geranijem. 1908. godine prva studentica sveučilišta otkriva, kroz objektiv fotografije, svete obrasce svemira skrivene u najskromnijim biljkama. Pratimo njihove nespretne, neugodne pokušaje povezivanja – svaki od njih duboko ukorijenjen u vlastitoj sadašnjosti – dok ih transformira tiha, trajna i tajanstvena moć prirode.
Premijerno prikazan u službenoj konkurenciji festivala u Veneciji!
Dobitnik šest nagrada na festivalu u Veneciji uključujući nagradu FIPRESCI!

CZK Tivat: Contra mundum
2026-05-18 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Predstava Centra za kulturu Tivat, insprirana autobiografijom “Tajni život Savadora Dalija”.
Njegova ekscentrična pojava i šokantni stavovi u javnosti izazivali su podijeljena mišljenja, ali su ga i proslavili…
Salvador Dali. Genije ili šarlatan? Proročka slika savremenog svijeta ili puka diverzija svakog pravila, poretka, ideologije…?
Contra mundum nije predstava po biografiji velikog umjetnika, već je igra sa zagonetkom o umjetnosti života na ovom svijetu.
Veljko Mićunović

Dub Pub tematski kviz - Sitcomi
2026-05-18 20:00 - 22:30 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Nakon Friends kviza, nastavljamo sa Sitcomima!
Prijavite se i saznajte tko zna najviše o Seinfeldu, Prijateljima, Mućkama, HIMYM, Bračnim vodama, Malcolmu, Simpsonima i brojim drugim serijama!

Prijaviti se možete porukom ili putem Quisco aplikacije!

POVEZNICE HRVATSKOGA I TALIJANSKOGA SLIKARSTVA OD 1872. DO 1919. - znanstvena monografija
2026-05-19 18:00 - 19:30 | Umjetnička galerija Dubrovnik / Museum of Modern Art Dubrovnik, Frana Supila 23, Dubrovnik, 20 000, Croatia
Organizacija: Nacionalni muzej moderne umjetnosti, Umjetnička galerija DubrovnikVrijeme: utorak, 19. svibnja u 18:00 satiMjesto: Umjetnička galerija Dubrovnik
U Umjetničkoj galeriji Dubrovnik 19. svibnja 2026. u 18 sati bit će predstavljena znanstvena monografija ‘Poveznice hrvatskoga i talijanskoga slikarstva od 1872. do 1919.’, autorice dr. sc. Ivane Rončević Elezović, u izdanju Nacionalnog muzeja moderne umjetnosti i Leykam internationala. Na predstavljanju će sudjelovati ravnatelj Nacionalnog muzeja moderne umjetnosti Branko Franceschi , autorica knjige dr.sc. Ivana Rončević Elezović, ravnatelj Umjetničke galerije Dubrovnik Tonko Smokvina, povjesničar umjetnosti dr.sc. Ivan Viđen i povjesničarka umjetnostiredovna profesorica na Sveučilištu u Dubrovniku, recenzentica knjige prof. dr.sc. Sanja Žaja Vrbica.Muzejska savjetnica Nacionalnog muzeja moderne umjetnosti, dr. sc. Ivana Rončević Elezović u znanstvenoj monografiji obrađuje i interpretira segment hrvatskog slikarstva od 1872. do 1919. na osnovi njegovih poveznica s talijanskim kulturnim krugom, koji do sada nije bio sustavno obrađen niti interpretiran te se sagledavanjem situacije iz ovoga kuta dolazi do novih spoznaja o pojedinačnim opusima autora, ali i o cjelini ovog važnog segmenta hrvatskog slikarstva bez kojega je nemoguće sagledati puninu povijesno umjetničkog okvira na prijelazu devetnaestoga na dvadeseto stoljeće.Riječ je o impresivnoj, bogato opremljenoj publikaciji na 616 stranica na hrvatskom jeziku sa sažetkom na engleskom, objavljenoj uz financijsku potporu Ministarstva kulture i medija Republike Hrvatske, Ministarstva znanosti, obrazovanja i mladih Republike Hrvatske te Zaklade Adris. Recenzije potpisuju prof. dr. sc. Sanja Žaja Vrbica i prof. dr. sc. Frano Dulibić, a grafičko oblikovanje Ana Zubić.Predstavljanje znanstvene monografije organizira se u povodu Međunarodnog dana muzeja koji se obilježava 18. svibnja.
O autoriciIvana Rončević Elezović (Slavonski Brod, 1977.) nakon završene opće gimnazije u Našicama diplomirala je povijest umjetnosti i anglistiku na Filozofskom Fakultetu Sveučilišta u Zagrebu 2001. godine. Od 2004. godine zaposlena je u Nacionalnom muzeju moderne umjetnosti (tadašnjoj Modernoj galeriji) u Zagrebu, gdje je u ožujku 2011. stekla zvanje više kustosice, a u prosincu 2021. zvanje muzejske savjetnice. Godine 2008. imenovana je kustosicom Zbirke slikarstva od 1898. do 1918., a 2025. kustosicom Zbirke 19. stoljeća do 1918. Među važnijim izložbenim projektima valja istaknuti kustoski rad na pripremi i organizaciji izložbe Nacionalnog muzeja moderne umjetnosti Vlaho Bukovac. A Cosmopolitan Croatian, u ulozi asistentice autoru izložbe Igoru Zidiću koja je postavljena u Kunstmuseumu den Haag (tadašnjem Gemeentemuseumu) u Nizozemskoj 2010. i potom u Galeriji Klovićevi dvori u Zagrebu iste godine. Pokrenula je, osmislila i redovito organizira kontinuirane muzejsko-edukativne projekte u Nacionalnom muzeju moderne umjetnosti 10 škola – 10 umjetnika (na nacionalnoj razini) i Gimnazijalci – muzejski vodiči. Doktorsku disertaciju pod nazivom Poveznice hrvatskoga i talijanskoga slikarstva od 1872. do 1919. obranila je na Filozofskom fakultetu Sveučilišta u Zagrebu 2023. godine.

Off program uoči 20. festivala Glazba & Riječ
2026-05-19 19:30 - 21:00 | Cavtat, Dom kulture, Obala A. Starčevića 20, Cavtat, Dubrovačko-neretvanska, 20210, Croatia
Uoči jubilarnog 20. izdanja festivala Glazba & Riječ, tijekom svibnja i početkom lipnja održat će se off program koncerata namijenjen domaćoj publici, ali i sve brojnijim stranim posjetiteljima koji borave u Cavtatu i Konavlima.

Koncerti će se održavati svakog utorka (5., 12., 19. i 26. svibnja) te 2. lipnja u Domu kulture u Cavtatu, s početkom u 19:30 sati, a ulaz na sve programe je slobodan.

Program donosi izbor popularne klasične glazbe i djela hrvatskih skladatelja u izvedbi Komornog ansambla Konavle Art (violina, flauta, gitara i klavir), čime se dodatno promovira lokalna kulturna scena i glazbena baština.
Ovi koncerti predstavljaju ujedno i uvod u festivalska događanja te priliku za kvalitetan kulturni sadržaj dostupan širokom krugu posjetitelja u predsezoni.

TOP GUN – 40. obljetnica filma / Top Gun – 40th anniversary
2026-05-19 19:30 - 21:30 | Kino dvorana Visia, Poljana Paska Miličevića 3, Dubrovnik, 20000, Croatia
Jedan od najvećih filmskih hitova svih vremena, film redatelja Tonyja Scotta s Tomom Cruiseom i Valom Kilmerom u glavnim ulogama, ove godine slavi 40 godina i tim povodom vraća se na veliko platno.
Mornarički borbeni pilot, poručnik Pete Mitchell – Maverick, poslan je u elitnu školu za mornaričke pilote Top Gun, smještenu u Miramaru, dijelu grada San Diega u Kaliforniji. Maverick je neustrašiv, ali ima neukrotivu, divlju narav, i u školi razvija rivalstvo s drugim studentima, osobito s podjednako briljantnim pilotom, poručnikom Tomom Kazanskym zvanim Iceman, s kojim ulazi i u otvoreni sukob. U obližnjem baru, Maverick upoznaje astrofizičarku Charlotte Blackwood zvanu Charlie, koja je civilna predavačica na Top Gunu i koja mu se smjesta svidi…ostalo je povijest.

Radionica Tržišno pozicioniranje i uspješna prodaja
2026-05-20 10:00 - 13:00 | Internet, Croatia
Kako se istaknuti na tržištu i pretvoriti interes kupaca u stvarnu prodaju? Centar za poduzetništvo Dubrovnik organizira online radionicu za poduzetnike na temu: „Tržišno pozicioniranje i uspješna prodaja“

Kroz praktične primjere i konkretne alate sudionici će naučiti kako bolje razumjeti svoje kupce, jasnije komunicirati vlastitu vrijednost i unaprijediti prodajne rezultate.

Na radionici ćete saznati:
kako definirati tržišno pozicioniranje
kako prepoznati i razumjeti ciljanu publiku
koji su stvarni motivi kupnje
kako razviti učinkovitiji prodajni pristup
zašto je prodaja proces, a ne jednokratan čin

Predavanje vodi Ana Marić, poslovna savjetnica specijalizirana za strateško pozicioniranje i razvoj poslovanja.

20.05.2026.
10:00
online radionica
trajanje: 3 sata

Prijave: https://forms.gle/C2qxtKXdZKregtPD7
czp@czp.hr
020/418-401

#poduzetnistvo #prodaja #marketing #trzisnopozicioniranje #msp #obrtnici #edukacija #onlineedukacija #czp #dnz

Radionica "Bubnjajmo zajedno u boje"
2026-05-20 17:00 - 18:30 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
20. svibnja u 17h u CDMOD TUP (poviše Love Bara) održat će se “Bubnjajmo zajedno u boje” – izražavanje kroz zvuk i boju pod vodstvom Monike Lolić Pustić i Ars Lignuma, obrta za konzerviranje i restauriranje umjetnina. Prijave su otvorene na linku https://forms.fillout.com/t/kxqSoEuZ5Gus

ROMERIA
2026-05-20 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Uz šest nominacija za prestižnu nagradu Goya osebujna drama redateljice Carle Simon premijerno je prikazana na festivalu u Cannesu. Drama ROMERIA temeljena je na pismima Neus Pipó, majke Carle Simon koja je 1993. godine umrla od AIDS-a kad je Carli bilo šest godina. Redateljica se njezinim pismima već bavila u svojoj karijeri i to 2016. godine kad je snimila kratki film „Lagune“ koji je temeljen upravo na majčinim ostavljenim pismima. Puno desetljeće kasnije, kad je postala etabliranom katalonskom filmašicom nove generacije, Simon se odlučila vratiti pismima kako bi istovremeno snimila prekrasnu poetičnu ljubavnu priču, ali i saznala tko su bili članovi obitelji koje do tog trenutka nije poznavala.

Promocija knjige IVO DULČIĆ - korifej hrvatske moderne sakralne umjetnosti autora
2026-05-20 19:00 - 20:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Ogranak Matice hrvatske u Dubrovniku & Društvo prijatelja dubrovačke starine organiziraju promociju knjige

IVO DULČIĆ – korifej hrvatske moderne sakralne umjetnosti autora dr. sc. Antuna Karamana.

Knjigu će, uz autora, predstaviti Iris Lobaš Kukavičić, Milan Bešlić, Ivana Grkeš Tošović i Maro Kapović.

Vidimo se u srijeda, 20. svibnja u 19 sati u Maloj dvorani Studentskog doma u Dubrovniku.

Predstavljanje radionice „Tko plače, a tko se veseli u Držićevim djelima?”
2026-05-20 19:00 - 20:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Povodom obilježavanja Međunarodnog dana muzeja, koji se ove godine odvija pod inspirativnom temom „Muzeji ujedinjuju podijeljeni svijet“, Dom Marina Držića s ponosom najavljuje svečano predstavljanje rezultata zajedničkog rada polaznika dramske i glazbene radionice pod nazivom „Tko plače, a tko se veseli u Držićevim djelima?“.
“Ovaj jedinstveni program održat će se u srijedu, 20. svibnja 2026. godine s početkom u 19 sati u prostoru Lazareta (2. lađa). Predstavljanje je kruna višemjesečnih radionica u kojima su sudjelovali učenici dubrovačkih osnovnih škola pod stručnim vodstvom prof. Sanje Dražić i prof. Paole Dražić Zekić.
Tijekom proteklih mjeseci polaznici su, pod vodstvom mentorica, predano istraživali Držićev svijet, upoznajući se s njegovim životom, razlozima zbog kojih je pisao te prigodama u kojima su se njegova djela izvodila. Poseban naglasak stavljen je na prepoznavanje univerzalnih ljudskih osjećaja i sudbina u renesansnim tekstovima. Čitajući ulomke iz djela „Grižula“, „Venere i Adon“, „Dundo Maroje“ i „Novela od Stanca“, učenici su kroz sinergiju drame i glazbe na jedinstven način analizirali razloge veselja i tjeskobe Držićevih likova, uspoređujući ondašnji govor i emocije s našom svakodnevicom.
Dramski segment će kroz monologe i scene oživjeti legendarne likove na „živoj pozornici“ Grada, dok glazbeni dio programa donosi interpretaciju pjesama koje je na tekstove Marina Držića skladala mentorica Paola Dražić Zekić. Cijeli je doživljaj obogaćen efektnim onomatopejama te zvukovima glazbenih instrumenata koji na slikovit način ilustriraju vječna stanja smijeha i plača.
Radionice nisu bile usmjerene isključivo na interpretaciju književnih i glazbenih djela, već su služile kao mostovi koji brišu generacijske i vremenske podjele. Cilj je bio stvoriti zajednički prostor u kojemu mladi, kroz umjetničko izražavanje, uče razumjeti povijest i kulturni identitet kao snagu koja nas ujedinjuje. Naglašavajući važnost očuvanja kulturne baštine u suvremenom kontekstu, program je ujedno povezao male svjetove polaznika i pomogao u izgradnji novih prijateljstava. Na taj se način zrcali i ovogodišnja tema Međunarodnog dana muzeja, pokazujući kako nas kultura može istinski povezati u današnjem svijetu.
Pozivamo Vas da nam se pridružite 20. svibnja u 19 sati u prostoru Lazareta (2. lađa), kada će mladi čuvari baštine svojim radom pokazati kako Držićeva riječ i danas živi”, poručili su iz Doma Marina Držića.

GDK Gavella: Majka
2026-05-20 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
GDK “Gavella” i Ludens teatar
Dramski tekst “Majka”, francuskog romanopisca, dramatičara, scenarista, kazališnog i filmskog redatelja Floriana Zellera, dio je trilogije u kojoj su i podjednako hvaljeni “Otac” te “Sin”. Zellerove drame igrane su u 50-ak zemalja, a neke od njih proglašene su vrhuncima nove dramske književnosti 21. stoljeća. I “Majka” je izuzetan glumački materijal, potresna studija karaktera, ispisana u inventivnoj dramaturškoj matrici u kojoj se isprepliću doživljeno i zamišljeno, (ne)ostvareno i izmaštano, u atmosferi “rastuće napetosti i čudnovatog ozračja”. Ovaj kvartet, od autora podnaslovljen kao “crna farsa”, na malu scenu Kazališta “Gavella” stiže u koprodukciji s Ludens Teatrom, u režiji Enesa Vejzovića i izvedbi Bojane Gregorić Vejzović, Matije Gašparija, Amara Bukvića i Tene Nemet Brankov. “Majku” je prevela Ursula Burger, scenografi su Enes Vejzović i Marita Ćopo koja je i kostimografkinja, autor glazbe je Šimun Matišić, a oblikovatelj svjetla Zdravko Stolnik.
Nagrade:
“Nagrada Vladimir Nazor”, 2024.
– Bojana Gregorić Vejzović
31. Festival glumca, 2024.
– nagrada “Fabijan Šovagović” za najbolju glumicu: Bojana Gregorić Vejzović

NE ZABORAVI STIHOVE
2026-05-20 20:00 - 23:00 | Capitano Bar, Tenturija 96, Komolac, Dubrovačko-neretvanska, 20236, Croatia
Drage kvizašice i kvizaši, ljubitelji glazbe i pjevanja Urbana kviz priča vam donosi naš tematski kviz “Ne zaboravi stihove”. Igramo se u srijedu, 20. svibnja s početkom u 20:00h, u Capitanu! 🎤
💿 Uživamo u najboljim hitovima naše domaće glazbe, a vjerujemo kako će se pronaći ponešto za svakoga. 🎧

🎁 NAGRADE: Za Vas smo pripremili bogati nagradni fond koji su osigurali naši partneri, a nagradit ćemo minimalno 3 najbolje i najs(p)retnije ekipe. Dobre atmosfere, odličnih pitanja za sve tipove publike i fenomenalnih nagrada svakog vikenda na glazbenim kvizovima neće nedostajati!

Svaka ekipa koja želi sudjelovati može biti sastavljena od maksimalno pet osoba, a kotizacije se naplaćuju 12 EUR po ekipi.

NAPOMENA: Ako vaša ekipa ne može prisustvovati kvizu, molimo da nas što prije obavijestite na Instagram profil @dubrovackakvizprica ili e-mail organizacija@kvizovi.hr kako bismo omogućili nekoj od ekipa s liste čekanja da sudjeluje.

📝 Prijave za kviz bit će otvorene do srijede, 20.5. u 19:59 sati ili do popunjenja kapaciteta kviza.

Dead Sea and the hole behind me
2026-05-21 12:00 - 13:00 | Lokrum, Lokrum, Dubrovnik, Dubrovačko-neretvanska, 20000, Croatia
Mario Cvjetkovic
Mrtvo More, Lokrum
performans

Radionica Art studio Kantunić
2026-05-21 16:00 - 17:30 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
21. svibnja u 16h u CDMOD TUP (poviše Love Bara) održat će se slikarska radionica Art studio Kantunić pod vodstvom Giovanne Kličan, a prijave su dostupne na linku: https://forms.fillout.com/t/2TuV2BZThtus

Radionice Zagrli prirodu
2026-05-21 17:00 - 18:30 | Gradska knjižnica Ivan Vidali, Korčulanskih brodograditelja bb, Korcula, 20260, Croatia
ZAGRLI PRIRODU

U sklopu događaja ZAGRLI PRIRODU koje organiziraju Gradska knjižnica Ivan Vidali i Visit Korčula biti će:

– Radionica izrade prirodnih toaletnih vodica koju će voditi Lea Čumbelić
21.5.2026. – Gradska knjižnica Ivan Vidali u 17:00 sati
prijave na: info@visitkorcula.eu

– Radionica BIOART-a koju će voditi Imane Škaljac
25.5.2026. – Gradska knjižnica Ivan Vidali u 18:00 sati
prijave na: https://shorturl.at/OqQ0k

PRIJAVE OBAVEZNE ZBOG OGRANIČENIH MJESTA!

Veselimo se Vašem dolasku!

#gkiv #turističkazajednicakorčula #zagrliprirodu #radionice #djecaiodrasli

NOGOMETNE IKONE PUB KVIZ
2026-05-21 20:00 - 22:30 | Capitano Bar, Tenturija 96, Komolac, Dubrovačko-neretvanska, 20236, Croatia
NOVI CIKLUS PUB KVIZA – NOGOMETNE IKONE!

Dozvoljeno je max 5 igrača po ekipi – okupite najbolje od najboljih!

Nagrade za najbolje ekipe svaki tjedan:
Hrana za ekipu
Boca pića
Runda pića

A to nije sve – čeka vas i posebna nagrada za najvjernije ekipe kroz sezonu!

Kviz donosi mješavinu pitanja:
legendarni igrači i treneri
svjetska i domaća prvenstva
kultni golovi i povijesni trenuci
zanimljivosti iz nogometnog svijeta

Okupite ekipu, pokažite znanje i uživajte u odličnoj atmosferi!

Vidimo se u četvrtak u Capitana!

DSO, DIAN TCHOBANOV, dirigent & IRINA STACHINSKAYA, flauta
2026-05-21 21:00 - 22:30 | Knežev dvor, Pred Dvorom 1, Dubrovnik, 20000, Croatia
21.5. četvrtak, Knežev dvor u 21 sat
Dubrovački simfonijski orkestar
Dian Tchobanov (Bugarska)
Irina Stachinskaya, flauta
PROGRAM:
L.Sorkočević: Simfonija broj 6
P. de Sarasate: Carmen Fantasy op.25
F.Schubert: Simfonija broj 5, D.485

STRUČNO PREDAVANJE I OKRUGLI STOL: TRANZICIJSKI PROGRAMI – DIJALOG STRUKE I OBITELJI
2026-05-22 17:00 - 19:00 | Studentski centar, Ul. Marka Marojice 2b, Dubrovnik, Dubrovačko-neretvanska, 20000, Croatia
Stručno predavanje i okrugli stol povodom obilježavanja Dana obitelji
Datum: 22. svibnja 2026.Vrijeme: 17:00 satiLokacija: Studentski centar Dubrovnik
U organizaciji eDUreh – Udruge edukacijskih rehabilitatora Dubrovačko-neretvanske županije, uz podršku Grada Dubrovnika, povodom obilježavanja Dana obitelji organizira se stručno predavanje i okrugli stol pod nazivom „Tranzicijski programi – dijalog struke i obitelji”, posvećen jednoj od najvažnijih, ali često nedovoljno vidljivih tema u području podrške djeci s teškoćama u razvoju i njihovim obiteljima.
Tranzicije, prijelazi između različitih oblika podrške i sustava, poput rane intervencije, predškolskog odgoja, obrazovnog sustava i drugih stručnih usluga, često se promatraju isključivo kao administrativni koraci ili formalne promjene. Međutim, iz perspektive obitelji, riječ je o znatno složenijim procesima koji nose emocionalne, organizacijske i praktične izazove. Svaki novi prijelaz može donijeti neizvjesnost, potrebu za prilagodbom, traženje novih informacija i ponovno uspostavljanje odnosa povjerenja sa stručnjacima i institucijama.
Kvaliteta tih prijelaza može značajno utjecati na osjećaj sigurnosti djeteta i obitelji, kontinuitet podrške te ukupnu kvalitetu razvoja i uključivanja djeteta. Upravo zato važno je otvoriti prostor za razgovor o tome kako tranzicije učiniti jasnijima, koordiniranijima i podržavajućima za sve uključene.
U sklopu događanja održat će se stručno predavanje koje će voditi Marijana Konkoli Zdešić, edukacijski rehabilitator i sveučilišni specijalist rane intervencije, na temu:
„Tranzicije u ranoj intervenciji u djetinjstvu: između sustava i obitelji”
Predavanje će se baviti razumijevanjem tranzicije kao kontinuiranog procesa, a ne jednokratnog događaja, s posebnim naglaskom na iskustva roditelja, izazove koordinacije među sustavima te važnost pravovremene pripreme i kvalitetne komunikacije između svih sudionika procesa.
Nakon predavanja slijedi okrugli stol i otvorena rasprava, kao prilika za razmjenu iskustava, pitanja i promišljanja između stručnjaka, roditelja i svih zainteresiranih sudionika.
Program događanja
17:15 – 18:00Stručno predavanjeMarijana Konkoli Zdešić„Tranzicije u ranoj intervenciji u djetinjstvu: između sustava i obitelji”
18:00 – 18:15Pauza za kavu
18:20 – 19:00Okrugli stol / otvorena rasprava
Prijave
Sudjelovanje je besplatno, no prijava je obavezna zbog ograničenog broja mjesta.
Prijaviti se možete putem obrasca: https://forms.gle/aVjhBVt8UK4fLDk48
Radujemo se vašem dolasku i zajedničkom dijalogu!

Chef’s Beats & Bites at Galanto Rooftop Bar
2026-05-22 18:00 - 23:00 | Villa Dubrovnik, Vlaha Bukovca 6, Dubrovnik, Dubrovačko-neretvanska, 20000, Croatia
Every Friday evening, Galanto Rooftop Bar at Villa Dubrovnik becomes a meeting point of music, flavour, and atmosphere above the Adriatic. Set above the sea with panoramic views of Dubrovnik’s Old Town and the open horizon, the rooftop offers a setting designed for long sunsets, signature bites, and carefully curated sounds.As day turns into night, guests are invited to experience a relaxed yet elevated evening where rooftop dining, cocktails, and music come together in one of Dubrovnik’s most distinctive locations.
Join us at Galanto Rooftop Bar, where Fridays unfold on a different frequency.

Projekcija dokumentarnog filma „Perast – ranjeni brod“ u Slanome
2026-05-22 19:00 - 20:30 | Slano, Obala Stjepana Radića 1, Slano, Dubrovačko-neretvanska, 20232, Croatia
Petak, 22. svibnja, u 19:00 Kongresna dvorana Admiral Grand Hotela, Slano Ulaz besplatan uz obaveznu rezervaciju mjesta;mail: tzo@dubrovackoprimorje.hrtel: +385911871236ili osobnim dolaskom u ured Karte se preuzimaju u uredu TZ-a u Slanome
Pridružite nam se na posebnoj projekciji dugometražnog dokumentarnog filma „Perast – ranjeni brod“, autora Paule i Đela jr. Jusić.
Ovaj emotivni 75-minutni dokumentarac donosi snažnu priču o legendarnom Jadrolinijinom brodu Perast, čija je sudbina zauvijek obilježena Domovinskim ratom.
Posebno mjesto u ovoj priči ima Slano – upravo ovdje, nakon što je brod 1. listopada 1991. presretnut od strane JRM-a, dogodila se jedna od najtragičnijih epizoda: u Slanome su ubijena tri pomorca s broda Perast.
Kroz potresna svjedočanstva obitelji, kolega i sudionika događaja, film čuva uspomenu na brod, njegovu posadu i tragediju koja ne smije biti zaboravljena.
Dođite i budite dio večeri sjećanja, emocije i povijesti.

27. rođendan Udruge mladih Orlando
2026-05-22 19:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Pridružite nam se na proslavi 27. rođendana udruge uz hranu, piće i dobru svirku!
U petak vas čekaju C-strana, High Voltage, Morski, Zimogroz i Nianse, a u subotu O’Hara, Mirso, Last Caress i SFT.
Dođite, zabavite se, podržite scenu i skačite s nama! Vidimo se!

Dub Pub kviz o dubrovačkoj povijesti
2026-05-22 19:30 - 22:30 | Ljetnikovac Sorkočević, Lapadska obala 4, Dubrovnik, Dubrovačko-neretvanska, 20000, Croatia
Naš sljedeći kviz priprema vam Pero- povjesničar i vodič, koji će vas kroz pitanja povesti u povijest Dubrovačke Republike i Grada općenito.
▪️
Lokacija je unikatna i prigodna- ljetnikovac Sorkočević u Lapadu, a broj mjesta ograničen na 15 timova!
▪️
Prijave otvorene! 📢📢
